Die vinnigste manier om 'n kwotasie te kry, is om vir ons 'n e-pos te stuur met jou teks aangeheg en 'n kort beskrywing van jou behoeftes. Vir navrae of kwotasies, kontak asseblief vir Marguerite van der Waal of Cobus Snyman by 021 808 3096.
Die Taalsentrum hanteer ook die redigering van tesisse, proefskrifte en werkstukke. Hiervoor gebruik ons gesoute redigeerders wat spesifiek ervaring met akademiese tekste het. Onthou egter dat die inhoud self, wat bepunt word, altyd die verantwoordelikheid van die outeur bly. Klik hier vir meer inligting oor hierdie diens, insluitende die drie redigeeropsies.
Stap 1: E-pos jou tesis of proefskrif en voltooide versoekvorm vir redigering na Marguerite van der Waal. Sy sal vir jou 'n kwotasie stuur vir die redigeeropsie wat jy gekies het, asook 'n debiteurevorm en 'n voorgestelde leweringsdatum.
Stap 2: Voltooi die debiteurevorm en stuur dit terug na Marguerite. Stuur asseblief ook 'n e-pos waarin jy jou aanvaarding van die kwotasie en die leweringsdatum bevestig. Onthou om 'n afskrif van jou ID/paspoort aan te heg. Jy kan dit ook na 021 808 2863 faks.
Stap 3: Jy sal nou 'n e-pos ontvang wat bevestig dat ons jou aanvaarding van die kwotasie en die leweringsdatum ontvang het. Op hierdie stadium stuur ons jou tesis of proefskrif uit na een van ons redigeerders.
Stap 4: Jy sal 'n faktuur van ons finansiële span ontvang. Doen asseblief die betaling en e-pos die betalingsbewys aan Marguerite, of faks dit na 021 808 2863. Jy sal jou geredigeerde dokument op die leweringsdatum ontvang, mits jou betaling gefinaliseer is.